**Eleccions generals, 10 de novembre de 2019**

**El PSC-PSOE, el partit més votat a les eleccions generals al Prat**

**En Comú Podem queda segon i ERC se situa en tercer lloc.**

**Al Prat de Llobregat, la participació en aquests comicis ha estat del 72,8%, enfront del 77,8% de les eleccions generals del passat 28 d’abril.**

El Partit dels Socialistes de Catalunya (PSC-PSOE) ha estat la força política guanyadora al Prat en les eleccions generals celebrades aquest diumenge 10 de novembre. Pel que fa als resultats al Congrés dels Diputats, els socialistes han obtingut al Prat un 30,17 % dels vots (10.589 sufragis).

En segon lloc, s'ha situat En Comú Podem – Guanyem El Canvi (21,62 % i 7.591 vots). El tercer lloc l'ocupa Esquerra Republicana de Catalunya - Sobriranistes (14,73 % i 5.170 vots).

El quart lloc ha estat per al Partit Popular (7,54 % i 2.601 vots), seguit en cinquena posició per Vox (7,36% i 2.540 vots). A continuació, s’han situat C’s (7,10% i 2.448 vots) Junts per Catalunya (4,37% i 1.506 vots) i la CUP (2,70 % i 931 vots).

Pel que fa a la participació, al Prat ha estat del 72,8%, mentre que a les eleccions generals del passat 28 d’abril va ser del 77,8%.

Durant la jornada d’avui, que ha trancorregut amb normalitat, el Prat ha comptat amb 72 meses electorals, distribuïdes en 18 col·legis. El cens electoral del municipi consta de 48.478 persones.

En les eleccions generals del passat 28 d’abril i que s’han repetit davant de la manca d’acord per formar govern, el Partit Socialista també va ser la força més votada al Prat, amb un 33,44% dels sufragis, seguit de En Comú Podem (22,59 %), ERC (13,99 %), C’s (13,15 %), PP (5,06 %), Vox (3,84 %) i Junts per Catalunya (3,74 %).

Consulteu els  resultats de les eleccions al Congrés d’aquest 10 de novembre al Prat de Llobregat en aquest [apartat](https://seu.elprat.cat/AtlasSBI/Private/BIDocumentManager.aspx?BIRoleId=Eleccions&BIDocId=EleccionsGeneralsPest) del web municipal. Els resultats de les eleccions al Senat, que també s’han escollit en els comicis d’avui, es podran consultar al web oficial [www.infoelectoral.mir.es](http://www.infoelectoral.mir.es) a partir de demà.